་ན།།བྱ་བྱེད་མང་པོས་དམྱལ་བའི་འཐབ་མོ་བཞིན།།རང་གཞན་གཉིས་ཕུང་ལན་བརྒྱར་མཐོང་ན་ཡང་།།སྐྱོ་ནས་གྱུར་དུ་མེད་པ་འདི་
ཞིག།ཅེས་དང་།འགྲུབ་དཀའ་བཀུར་དཀའ་ཁྱིམ་གྱིས་ཅི་ཞིག་བྱ།།ཞེས་དང་།ཡང་།འཁོར་བའི་སྡུག་བསྔལ་སེམས་ན་ཡོད་ཀྱང་།།འཕྲལ་སྡང་ཉམས་དགའི་ཞེན་པ་མཆོད།།ཡུལ་ལྔདེ་བདུད་ཀྱིས་དང་

ལྔ་བསླུས་ནས།།སྡུག་བསྔལ་འཁོར་བའི་གཞི་མ་གྲུབ་སོང་།།ཞེས་གསུངས་པ་དང་།གཞན་ཡང་།འཁོར་བའི་བསྐུ་བྲིད་སྒྱུ་མའི་འཕྲུལ་པས་མཁས།།ཇི་ཙམ་མནར་ཀྱང་བློ་ཡིས་ཐོང་དུས་མེད།།ཞེན་པས་ཅི
བྱ་རང་གིས་རང་བསླུས་ཡིན།།ཞེས་དང་།ཀུན་མཁྱེན་ཆེན་པོས།སྲིད་པར་སྐྱེ་བའི་སྡུག་བསྔལ་མི་འདོད་ཀྱང་།།ཆུ་འབུར་སས་མི་ནོན་པ་ལྟ་བུར་འབྱུང་།།ཞེས་དང་།བཛྲ་པཱ་ལས།ཆུ་ཡི་གཉེར་མ་ཇི
བཞིན་དུ།།སྡུག་བསྔལ་གཅིག་ཕྱིར་གཅིག་གིས་སྦྲེབས།།ཚེ་འདི་ཅི་བྱེད་སྡུག་བསྔལ་ཆུ།།ཞེས་དང་།རྗེ་མི་ལས།དམ་པའི་ལྷ་ཆོས་ཤིག་མ་ནུས་ན།།ཚེ་རིང་པོར་བསྡད་ཀྱང་ངན་རིང་ཡིན།།ལས་མང
པོར་འབད་ཀྱང་སྡུག་ལས་ཡིན།།ཞེས་དང་།སྤྱོད་འཇུག་ལས།བདག་གི་སྤྱོད་པ་འདི་འདྲས་ནི།།མི་ཡི་ལུས་ཀྱང་ཐོབ་མི་འགྱུར།།མི་ལུས་ཐོབ་པར་མ་གྱུར་ན།།སྡིག་པ་འབང་ཞིག་དགེ་བ་མེད།།ཅེས
གསུངས་པ་དང་།གཞན་ཡང་།མདོ་ལས།སྡུག་བསྔལ་སྣ་ཚོགས་པ་བརྒྱ་དང་།གནོད་པ་སྣ་ཚོགས་པ་བརྒྱ་དང་།ཟེལ་བ་སྣ་ཚོགས་པ་བརྒྱ་འདི་དག་འབྱུང་ངོ་།།ཞེས་སོ།།དེ་ལྟར་དོན་དང་སྙིང་པོ་མེད
པ་འཇིག་རྟེན་འཁོར་བའི་བྱ་བྱེད་འདིས།རི་དྭགས་པི་ཝང་གིས་བསླུས་པའམ་ཕྱེ་ལེབ་མེ་འོད་ཀྱིས་བསྡུས་པ་ལྟར་རང་གིས་རང་ཉིད་བསླུས་པས་སྡུག་བསྔལ་བ་སྟེ།རྒྱལ་ཝས་ཐོགས་མེད་པས།

དོན་མེད་ཚེ་འདིའི་བྱ་བ་ལྷུང་བླངས་ནས།།རང་གིས་རང་ཉིད་བསླུས་པར་མི་འགྱུར་རམ།།ཞེས་དང་།ཀུན་མཁྱེན་ཆེན་པོས།ཚེ་འདིའི་བྱ་བ་གང་དང་གང་ཡང་རུང་།།བྱས་པ་ཐམས
ཅད་དོན་མེད་སྡུག་བསྔལ་ཆུ།།འཁྲུལ་པས་བྱིས་པ་བསྡུ་ཞིང་སྙིང་པོ་མེད།།དེ་བས་ཐར་པ་བྱང་ཆུབ་བསྲུབ་པར་མཛོད།།ཅེས་དང་།ཡང་།ཇི་ཙམ་འབད་ཀྱང་ཉོན་མོངས་སྡུག་བསྔལ་ཆུ།།སྙིང་པོ་མེད
པའི་འཇིག་རྟེན་བྱ་བ་ལ།།བདག་གི་ཡིད་ནི་རབ་ཏུ་ལྡོག་ནས་ཀྱང་།།ཉིན་མཚན་ཆོས་ཀྱིས་འདའ་བར་མཛད་དུ་གསོལ།།ཞེས་དང་།བློ་གྲོས་མཐའ་ཡས་ཀྱིས།རང་མགོ་རུལ་བ་སྣ་ཡིས་མ་ཚོར་བར།།དོན་
མེད་ངང་དུ་ཀླད་པ་ཟད་ཉེན་གདའ།།ཞེས་གསུངས་པ་དང་།སྔ་མས།བྱིས་པའི་རྩེད་མོ་འདྲ་ཞིང་བཞད་གད་གནས།།དོན་ཆུང་ལས་ལ་མི་ཚེ་ཟད་ཉེན་མཆི།།ཞེས་དང་།ཆོས་རྗེ་གླིང་པས།མི་རྟག་བློ་
གཏད་མེད་པར་མ་ཤེས་པས།།ད་དུང་འཁོར་བ་འདི་ལ་ཞེན་ཅིང་ཆགས།།སྒྱིད་འདོད་ངང་ལ་མི་ཚེ་སྡུག་གིས་འདའ།།འཁོར་བར་ཞེན་པ་ལོག་པར་བྱིན་གྱིས་རློབས།།ཞེས་དང་།རྒྱུད་ལས།བདེན་པའི་དོན
བོར་མི་དགེའི་ལས་ལ་བརྩོན།།སྟོན་པའི་བཀའ་བོར་མི་ཆོས་གཡེང་བས་བསྡུས།།རང་རིག་དོན་མེད་གཡེང་བའི་ལས་ལ་བརྩོན།།འདི་འདྲའི་དོན་མེད་སེམས་ཅན་སྙིང་རེ་རྗེ།།ཞེས་དང་།རས་པ་ཐུགས

ཇེ་ཅན་གྱིས།གང་ནས་བསམ་མནོ་བཏང་རུང་།།འཇིག་རྟེན་འཁོར་བའི་བྱ་བ།།སྒྱུ་མའི་འཁྲུལ་འཁོར་བཞིན་དུ།།བསྲུ་ཟིད་ཁོ་ནར་འདུག་གོ།།ཞེས་དང་།ཀུན་མཁྱེན་བླ་མས།བྱེད་ཆོད་གྲུབ་ཚོད་སྙིང་པོ་འཇུག
གམ་ལྟོས།།ཞེས་གསུངས་པ་ལྟར།བཏག་དཔྱད་རེ་བཏང་ན།ལས་མི་མོས་ལག་རུས་སུར།འགྲོ་མི་མོས་རྐང་རུས་གྱུར།བཤད་མི་མོས་འཐམ་རུས་གྱུར་ཟེར་བ་ལྟ་བུ་ཞིག་ལོས་འོང་།རྒྱལ་བ་ཀློང་ཆེན
པས།སྙིང་ནས་སྙིང་པོ་མེད་པའི་ཆོས་རྣམས་ལ།།མི་རྟག་མི་བརྟན་སྒྱུ་མའི་བློ་བྲིད་དུ།།ངེས་པར་རྟོགས་ནས་ངེས་འབྱུང་སྐྱོ་ཤས་ཀྱིས།།ཉིན་མཚན་ཀུན་ཏུ་འདའ་བར་མཛད་དུ་གསོལ།།ཞེས་གསུངས།།
དེ་ལྟར་འཁོར་བའི་བྱ་བྱེད་ཉེས་སྡུག་གི་གཞི་རྩ་དུག་མཚོ་ཁོལ་མར་བྱིངས་པ་ལྟ་བུ་མ་རིག་པ་དང་།ཐར་དཀའ་བས་བཙོན་དོང་དགུ་རིམ་དུ་ཚུད་པོ་ལྟ་བུ་ཉེ་བར་ལེན་པའི་ཕུང་པོ་ལྔས་འཆིང་ཞིང་བསྡམ་པ
དང་།ཉོན་མོངས་པ་བརྒྱད་ཁྲི་བཞི་སྟོང་སོགས་ཀྱིས་སྡུག་བསྔལ་མུ་མཐའ་མེད་པས་མནར་བ་སྟེ།བདག་དང་བདག་གིར་འཛིན་པའི་གདོན་ཟོང་ཕུགས་སུ་ལུས་པས་སྲིད་གསུམ་གྱི་གནོད་བྱེད་ཐམས་ཅད
བདག་གཅིག་པུའི་དགྲར་ལྡང་བ་དང་།ཆགས་སྡང་རྨོངས་གསུམ་གྱི་འདྲེ་རྒོད་སྙིང་ལ་ཞུགས་པས་རང་སྐྱོ་གཞན་སྐྱེ་སྨྱོན་པས་ས་སྟེང་གའ་ཞིང་།ཀུན་ཀྱང་སྲིན་པོ་ལྟར་བསམ་པ་ངན་པ།གྱོར་པ་རྩུབ་པ།

གདུག་རྩུབ་ཆེ་བ།བུད་ཚད་དང་སྦྲུལ་ཚང་དུ་ཆུད་པ་ལྟར་འཁོར་བ་འདི་ལ་འཇིགས་ཤིང་སྦག་སྟེ་སྐྱོ་ཤས་དྲག་པོ་ཤས་མི་བཟོད་པར་བསྐྱེད་ནས།དེས་བསྐུལ་ཏེ་ཉེས་པོ་ཆེ་བཙོན
ཁང་ནས་ཐར་པ་ལྟར་འཁོར་བའི་ཁྱིམ་ནས་འཐོས་ཏེ།དབེན་གནས་གོང་མའི་བཤུལ་ལམ་ཐར་པའི་བསྟི་གནས་སུ་བླ་མ་དམ་པའི་དྲུང་དུ་ཐར་ལམ་ཚོལ་འགྲོ་བ་གལ་ཆེའོ།།ཀུན་མཁྱེན་ཆེན་པོས།ད་རེས
ཐར་ལམ་བྱང་ཆུབ་མ་བསྒྲུབ་ན།།གཏན་དུ་འཁོར་བའི་གནས་ལས་ཐར་མི་འགྱུར།།སྡུག་བསྔལ་ཆུ་བོ་ཤིན་ཏུ་བགྲོད་དཀའ་བས།།རང་གཞན་དུཿཁས་གདུངས་པའི་ཚུལ་ལ་ལྟོས།།ཞེས་དང་།གཞན་ཡང་།།
གནས་རིགས་དྲུག་པོ་མཐོའམ་དམའ་ཡང་རུང་།།གང་དུ་སོང་ཡང་སྡུག་བསྔལ་འབའ་ཞིག་ཏུ།།ངེས་པར་མཐོང་ནས་ཐར་པ་དམ་པའི་གླིང་།།འབྲོས་པར་བརྩོན་པ་ཁོ་བོའི་སྙིང་གཏམ་ཡིན།།ཞེས་གསུངས།དེའི
ཕྱིར་དུ་རང་བྱུང་རྡོ་རྗེས།ཆོས་བརྒྱད་འདི་ལས་བླ་མས་བསྐལ་དུ་གསོལ།།གཉིད་མཐུག་འདི་ལས་མྱུར་དུ་སད་དུ་གསོལ།།ཁྲི་མུན་འདི་ལས་མྱུར་དུ་དབྱུང་དུ་གསོལ།།ཞེས་དང་།ཀུན་མཁྱེན་བླ་མས།ཀྱེ་མ
ཐུགས་རྗེས་གཟིགས་ཤིག་དྲིན་ཆེན་གྱི་བླ་མ།།འདི་སྣང་ཞེན་པའི་སྲོག་འདི་སྐད་ཅིག་གིས་ཁྲོལ་ལ།།འདུ་འཛི་ཟེལ་དོ་མང་པོའི་འཆིང་ཐག་འདི་བཅད་ནས།།ཡིད་འོང་དབེན་པའི་གནས་སུ་ཐུགས་རྗེ་ཡིས

སྩོལ་ཅིག།ཅེས་པས་གསོལ་བ་གདབ་བོ།།དེས་འཁོར་བའི་སྡུག་བསྔལ་གྱི་དང་བྱེ་བྲག་ཏུ་སྙིགས་དུས་ཀྱི་མིའི་སྡུག་བསྔལ་ཆོས་ཀྱི་གེགས་སུ་གྱུར་པ་གང་གི་སྐྱོན་མཚང་ཅུང་ཟད་བརྗོད་པས་འཁོར་བར་ཞེན།
པ་ལོག་པའི་ཆུར་བསྟན་པ་སྟེ་ཐབས་དང་པོ་དེ་སོང་ངོ་།།ཨེ་མ་འཁོར་བ་ཞེས་བྱ་བར།།འཁོར་ཞིང་འཁོར་བས་ཡུན་རེ་རིང་།།སྡིག་ཅིང་ཐུག་བསྔལ་མུ་མཐའ་མེད།།དེ་ཕྱིར་དེ་ལ་སྐྱོ་བར་ཤོག།
གཉིས་པ་བླ་མ་ལ་བསྟེན་ནས་ཐར་པའི་ཕན་ཡོན་ནི།དེ་ལྟར་ཚད་མྱལ་གྲང་དམྱལ་ལྟ་བུ་འཁོར་བའི་ཁྱིམ་ལ་མི་ཆགས་པར་རྒྱབ་ཀྱིས་ཕྱོགས་ནས།ཐར་པའི་ལམ་མཁན།ཕན་པ་དེའི་འབྱུང་གནས།ལེགས
ཚོགས་ཀྱི་གཞི་རྩ་དམ་པ་དགེ་བའི་བཤེས་གཉེན་ཚོལ་ཞིང་བསྟེན་པར་བྱ།འདི་ནི་ནོར་བུའི་གླིང་དུ་འགྲོ་བར་འདོད་པས་དེད་དཔོན་ཚོལ་བ་དང་འདྲ་སྟེ།ཀུན་མཁྱེན་བླ་མས།ཡང་དག་དགེ་བའི་བཤེས་གཉེན
མ་བསྟེན་ན།།དམུས་ལོང་དམིགས་བུ་མེད་པ་ལམ་ཞུགས་འདྲ།།དེ་བས་འདོད་འབྱུང་ནོར་བུ་དཔག་བསམ་ཤིང་།།དང་པོ་དམ་པའི་མགོན་དེ་བརྟག་ཅིང་བསྟེན།།ཐ་མ་དགོངས་སྤྱོད་བསླབ་ཅིང་ཐུགས
ཡིད་བསྲེ།།སྐལ་བཟང་དེ་འདྲ་བདུད་ཀྱི་དབང་མི་འགྲོ།།རྒྱལ་བ་དགྱེས་པའི་ལམ་བཟང་རྙེད་པར་འགྱུར།།ཞེས་གསུངས།བསྟེན་བྱ་དགེ་བའི་བཤེས་གཉེན་གྱི་མཚན་ཉིད་ཀྱང་།མདོ་སྡེ་རྒྱན་ལས།།

བྱང་ཆུབ་སེམས་དཔའ་ཐོས་མང་དང་།།བདེན་མཐོང་སླ་མཁས་བརྩེ་བ་ཅན།།སྐྱོན་མེད་སྐྱེས་བུ་དམ་པ་ནི།།ཆེན་པོ་ཡིན་པར་ཤེས་པར་བྱ།།ཞེས་སོ།།དུས་ཀྱི་དབང་གིས་དེ་ཙམ
དཀའ་ནའང་རང་ལས་ལྷག་པའི་ཡོན་ཏན་ཅན་ལ་བསྟེན་པར་འོས་ཏེ།དོན་དམ་པའི་བསྙེན་པ་ལས།རྩོད་ལྡན་དབང་གིས་བླ་མའི་སྐྱོན་དང་ཡོན་ཏན་འདྲེས།།རྣམ་པ་ཀུན་ཏུ་སྡིག་པ་མེད་པ་ཡོད་མ་ཡིན།།
གང་ཞིག་ཡོན་ཏན་ལྷག་པ་ཡང་ནི་ལེགས་དཔྱད་ནས།།བུ་རྣམས་ཀྱིས་ནི་དེ་ལ་བསྟེན་པར་འགྱུར་བའོ།།ཞེས་སོགས་མཚན་ལྡན་གྱི་བླ་མ་བཙལ་ཏེ།ཐར་པའི་ཡོན་ཏན་ཐམས་ཅད་ནི་བླ་མའི་ལག་ཏུ་ཡོད
པས།རང་རྒུད་ལ་ལེགས་ཚོགས་བརྙེས་པ་ནི་བླ་མ་ཁོ་ན་ལ་རག་ལས་པའི་ཕྱིར།མཉེས་པ་གསུམ་གྱི་སྒོ་ནས་བླ་མ་ལ་བསྟེན་མཁས་པ་ཤིན་ཏུ་གལ་ཆེ་སྟེ།རྗེ་སུ་གསུམ་གླིང་པས།སྐྱེས་བུ་ཆེ་འབྲིང་ཆུང་ངུའི།།
ས་ལམ་སྤང་རྟོགས་ཡོན་ཏན།།དགེ་བའི་བཤེས་གཉེན་མཆོག་ལ།།རག་ལས་དེ་ཡི་ཕྱིར་ན།།བརྟག་བསྟེན་དགོངས་སྤྱོད་བསླབ་མཁས།།ཉན་རང་རྒྱལ་སྲས་ཚོགས་ཀྱི།།རྣམ་ཐར་རྗེས་སུ་ཞུགས་འཚལ།།ཞེས
དང་།ཡང་།དགེ་བའི་བཤེས་གཉེན་ལོང་ཁྲིད་འདྲ།།མེད་ཐབས་མེད་པར་མཁྱེན་པར་མཛོད།།ཅེས་དང་།ངེས་པར་འབྱུང་བའི་མདོར།ཁྱོད་ཀྱིས་བདག་ནི་ངན་འགྲོ་ལས།།དྲངས་ཏེ་མཐོ་རིས་ཐར་པ་ལ།།།

བསྒྲིམ་མི་འཚལ་བར་བཞག་ལགས་ཏེ།།ཁྱོད་ཀྱིས་ཕན་པདེ་མཛད་པ་ལགས།།ཞེས་དང་།མན་ངག་རིན་པོ་ཆེའི་མཛོད་ལས།རིགས་པ་དྲུག་གི་རང་བཞིན་བསྟན་པ་ནི།།ཐ་མལ་ནད་ལ་སྨན་པ་བསྟེན
ཚོད་དུ།།འཁོར་བའི་ནད་འབྱིན་བླ་མ་བསྟེན་པར་རིགས།།འཇིགས་པའི་འཕྲང་ལ་སྐྱེལ་མ་བསྟེན་ཚོད་དུ།།བར་དོའི་སྐྱབས་ལ་བླ་མ་བསྟེན་པར་རིགས།།ཟོས་འདུན་ཆེད་དུ་རྒན་རབས་བསྟེན་ཚོད་དུ།།
གཏན་གྱི་ཐོས་འདུན་བླ་མ་བསྟེན་པར་རིགས།།ཁ་ཉན་དབང་གིས་ཇེ་དཔོན་བསྟེན་ཚོད་དུ།།རྟེན་ངན་ཞི་གྱིར་བླ་མ་བསྟེན་པར་རིགས།།གྲུ་པས་ཐབས་མཁས་མཉེན་པ་བསྟེན་ཚོད་དུ།།སྡུག་བསྔལ་མཚོ་སློབ
བླ་མ་བསྟེན་པར་རིགས།།ཚོང་པས་རྒྱ་མཚོའི་དེད་དཔོན་བསྟེན་ཚོད་དུ།།བྱང་ཆུབ་བསྒྲུབ་ཕྱིར་བླ་མ་བསྟེན་པར་རིགས།།ཞེས་སོ།།ཇི་ལྟར་བསྟེན་ཚུལ།སེམས་ཉིད་ངལ་གསོ་ལས།བླ་མ་མི་མཉེས་ཆ་དང་
བཅས་སྤང་ཞིང་།།ཇི་ལྟར་མཉེས་པའི་ཐབས་ལ་འབད་པར་བྱ།།བླ་མས་བཀའ་སྩལ་ནམ་ཡང་མི་བཅག་ཅིང་།།བླ་མའི་ཉེ་འཁོར་སྡུག་པའང་བླ་མ་བཞིན།།ཞེས་དང་།ཡང་དག་པའི་འདུ་ཤེས་བཞི་ལ་སོགས
པའི་སྒོ་ནས་ཚུལ་བཞིན་དུ་བླ་མ་བསྟེན་པའི་ཡོན་ཏན་ནི།བསམ་གྱིས་མི་ཁྱབ་པའི་ཡུལ་ལ་འཇུག་པའི་མདོར།འཇམ་དཔལ་དགེ་བའི་བཤེས་གཉེན་གྱིས་ཡོངས་སུ་ཟིན་པའི་བྱང་ཆུབ་སེམས་དཔའ་ནི་གཏེར

ཆེན་པོ་བཅུ་རྙེད་པར་འགྱུར་ཏེ།བཅུ་གང་ཞེ་ན།སངས་རྒྱས་ཀྱི་ཆོས་ཐམས་ཅད་ལ་སྦྱོར་བའི་གཏེར།སེམས་པའི་གཏེར།གཟུངས་སྣང་བའི་གཏེར།ཡང་དག་པར་སྟོན་པའི་གཏེར།།
མཁས་པར་རྟོགས་པའི་གཏེར།མངོན་སུམ་མཐོང་བའི་གཏེར།མཉམ་པ་ཉིད་ལ་མཁས་པའི་གཏེར།སངས་རྒྱས་ཐམས་ཅད་མཐོང་བའི་གཏེར།བསམ་གྱིས་མི་ཁྱབ་པ་ལ་འཇུག་པའི་གཏེར།མཆོག་གསུམ
ལ་དགའ་བ་དང་དང་བ་ཆེན་པོ་ཐོབ་པའི་གཏེར་དང་བཅུའོ།།ཞེས་དང་།དགེ་བའི་བཤེས་གཉེན་བསྟེན་པའི་མདོར།ཀུན་དགའ་བོ།དགེ་བའི་བཤེས་གཉེན་ལ་བསྟེན་པས།བྱེ་བའི་ཆོས་ལས་ཡོངས་སུ་གྲོལ་བར
འགྱུར་རོ།།སེམས་ཅན་རྒ་བ་དང་ན་བ་དང་།འཆི་བ་དང་།མྱ་ངན་དང་སྨྲེ་སྔགས་འདོན་པ་དང་།སྡུག་བསྔལ་དང་ཡིད་མི་བདེ་བ་དང་།འཁྲུགས་པའི་ཆོས་རྣམས་ལས་ཡོངས་སུ་གྲོལ་བར་འགྱུར་བའི་ཕྱིར་རོ།།
ཀུན་དགའ་བོ།དེ་བས་ན་དགེ་བའི་བཤེས་གཉེན་དང་།དགེ་བའི་གྲོགས་པོ་དང་།དགེ་བའི་རྟེན་འདི་ནི་ཚངས་སྤྱོད་རིལ་པོ་མ་འདྲེས་པ།ཡོངས་སུ་རྫོགས་པ།ཡོངས་སུ་དག་པ།ཡོངས་སུ་བྱང་བའི་གནས
ཡིན་གྱི།སྡིག་པའི་བཤེས་ཐོགས་སོགས་ནི་དེ་ལྟ་མ་ཡིན་ནོ།།ཞེས་པ་ལྟར།དགེ་བའི་བཤེས་གཉེན་གྱིས་ནི་འཁོར་བ་ལ་སྒྲོལ་ཞིང་།ཐར་པའི་དེད་དཔོན་མཛད་པ།ལམ་བཟང་གི་ཡོན་ཏན་སྟེར་བ།ལམ་མིན་

ཀྱིགྱི་གཡང་ལས་སྐྱོབ་པ།ཟག་མེད་བདེ་མཆོག་བླ་ན་མེད་པའི་ཕ་ཕོག་ཕུལ་བ་ཡིན་པས་སྲོག་གི་ཕྱིར་ཡང་མི་གཏོང་བ་གལ་ཆེའོ།།དེ་ལྟ་བུའི་བཀའ་དྲིན་ལ་བརྟེན་ནས་ཐར་པའི་ཕན་ཡོན་ནི།སྡུག་བསྔལ་འཁོར
བའི་ཆོས་ཐམས་ཅད་ལ་རྒྱབ་ཀྱིས་ཕྱོགས།ཞི་བ་ཀྱང་འདས་ཀྱི་ཡོན་ཏན་ཐམས་ཅད་ལ་དབང་འབྱོར་བ་སྟེ།དེ་ཡང་གནས་སྐབས་སུ་སྐྱེས་བུ་གསུམ་གྱི་ལམ་བདེ་བ་ལ་ཞུགས་པའི་ཚེ།བྱང་ཆོས་སོ་བདུན་གཅོས
ས་ལམ་སྤང་རྟོགས་ཀྱི་ཡོན་ཏན་རྒྱ་མཚོ་ལྟ་བུ་དང་།མཐར་ཐུག་གི་འབྲས་བུ་མངོན་པར་བྱང་ཆུབ་པའི་གནས་སུ།ཐལ་འབྲས་དང་སྤྲིན་འབྲས།ཟག་མེད་ཀྱི་ཆོས་སྡེ་ཚན་ཉེར་གཅིག་པུ་དང་ཡེ་ཤེས་ཀྱི་ཡོན་ཏན
ཐམས་ཅད་ནི་ཐར་པའི་ཕན་ཡོན་ཡིན་ཏེ།དེའང་ངེས་ཚིག་དང་གྱུར་ན།གཉིས་སྣང་མཚན་རྟོག་གི་སྤོས་ཆོས་ཀུན་ཞི་བས་ཞི་བ་དང་།འཁོར་བའི་གཅོང་རོང་ཟབ་མོ་སྡུག་བསྔལ་གྱི་ཆུ་བོ་ཆེན་པོ་བཞི་ལ་སོགས་པར
བརྒལ་བས་ཐར་པ་དང་།འཁོར་བའི་ཆོས་ལུགས་འབྱུང་གི་རྟེན་འབྲེལ་བཅུ་གཉིས་མྱ་ངན་སྨྲེ་སྔགས་ཡིད་མི་བདེ་བ་སོགས་ལས་འདས་པས་མྱང་འདས་དང་།སྒྲིབ་གཉིས་ལྷག་མེད་དུ་བྱང་ཞིང་ཡོན་ཏན་ཡེ་ཤེས
ཐམས་ཅད་ཆུབ་པའམ་རྒྱས་པའི་དོན་གྱིས་བྱང་ཆུབ་ཅེས་བྱ་སྟེ།ཞི་བསིལ་བདེ་ཆེན་བདེ་བ་བླ་ན་མེད་པ་ལ་ངང་གིས་རོལ་པའོ།།ཀུན་མཁྱེན་བླ་མས།ཨེ་མ་མྱ་ངན་འདས་ཞི་བདེ་བའི་གནས།།འཁོར་བའི་གཅོད

ནད་ཀུན་དང་ཐལ་བའི་ཆོས།།སྡུག་བསྔལ་རྔུར་བཅས་ཟད་པས་ཡང་དག་མཐའ།།ཟག་མེད་ལམ་བཅས་ཐར་པ་དམ་པའི་གྲོང་།།རྒྱལ་དང་རྒྱལ་སྲས་འབྱོར་པས་ཡོངས་གང་ཞིང་།
ན་རང་འཕགས་པའི་སྐྱེ་བོ་བསྟི་བའི་གནས།།ཐར་པའི་ལམ་དེ་གཉེར་ལ་བརྩོན་པར་རིགས།།ཞེས་དང་།ཀུན་མཁྱེན་ཆེན་པོས།སྙིང་པོ་མེད་པའི་འཇིག་རྟེན་བྱ་བ་ལས།།ཐར་པའི་མཆོག་ནི་མྱ་ངན་འདས་པ་སྟེ།།ཞི
བདེ་བསིལ་བའི་བདུད་རྩི་བླ་ན་མེད།།རྟག་བརྟན་འཕོ་འགྱུར་མེད་ཅིང་སྤོས་དང་ཐལ།།ཡོན་ཏན་རང་བཞིན་ལུས་རྫོགས་རྐེ་ཤི་མེད།།གྲིབ་ཐལ་རྟོག་པ་མེད་ཅིང་ཕན་བདེའི་གནས།།འགྲོ་བའི་སྐྱབས་དང་དཔུང་གཉེན
གྱུར་པ་སྟེ།།བློ་བཟང་རྣམས་ཀྱིས་བཟོད་ཕྱིར་བརྩོན་པར་བྱ།།ཞེས་དང་།ཟིན་རྗེས།ཐར་པ་བྱང་ཆུབ་ཆེན་པོའོ།།གོ་འཕང་ལབ་དང་འཐས་ཟ།།ཕན་དང་བདེ་བའི་དངོས་པོ།།དགྱེས་དགུའི་ལོངས་སྤྱོད་ཆེན་པོ།།རང་།
གཞན་བདེ་བའི་ལམ་མཆོག།དོན་གཏེར་སྐོམ་པ་ཆུ་གདུང་།།བཞིན་དུ་སྤྲོ་བ་བསྐྱེད་འཚལ།།ཞེས་དང་།མདོ་སྟུག་པོ་བཀོད་པར།སྒྲ་གཅན་ཟིན།ཐར་པ་ནི་ཤིན་ཏུ་ཞི་བ།ཤིན་ཏུ་བས